**RANGOS DARBŲ SUTARTIS NR. 10A**

2024 m. kovo 25 d.

Lavėnai

Lavėnų socialinės globos namai (toliau – Globos namai), įstaigos kodas 190794216, kurių registruota buveinė yra Lavėnų k. 3, Lavėnų k., Pasvalio r., atstovaujama *l. e. p. direktoriaus Vytauto Tičkos*, veikiančio pagal *įstaigos nuostatus* (toliau – Užsakovas), ir

 *UAB SVALEX*, pagal Lietuvos Respublikos įstatymus įsteigta ir veikianti įmonė, juridinio asmens kodas *300652436*, kurios registruota buveinė yra *Biržų g. 95A, 39124 Pasvalys*, duomenys apie bendrovę kaupiami ir saugomi *Juridinių asmenų registre*, atstovaujama *direktoriaus Egidijaus Zapusto*, veikiančio (-ios) pagal *bendrovės įstatus* (toliau – Rangovas),

toliau kartu vadinami Šalimis, o kiekvienas atskirai – Šalimi, sudarė šią rangos darbų sutartį (toliau – Sutartis).

**I. SUTARTIES OBJEKTAS**

1. Vadovaudamasis šioje Sutartyje nustatytomis sąlygomis ir tvarka, Rangovas įsipareigoja atlikti Lavėnų socialinės globos namų I gyvenamojo korpuso fasado šiltinimo darbus (toliau – darbai) pagal Techninę specifikaciją (viešojo pirkimo sąlygų priedas Nr. 1), o Užsakovas įsipareigoja sudaryti Rangovui būtinas darbams atlikti sąlygas, priimti tinkamai atliktų darbų rezultatą ir sumokėti už faktiškai atliktus darbus Sutartyje nustatytą darbų atlikimo kainą.
2. Darbų atlikimo terminas – 2 (du) mėnesiai nuo Sutarties įsigaliojimo.
3. Darbų atlikimo termino pratęsti nenumatoma.

**II. KAINA IR ATSISKAITYMO TVARKA**

1. Sutarties kaina:

4.1. *49000,00* *(keturiasdešimt devyni tūkstančiai eurų 00 ct)* EUR be PVM;

4.2. *59290,00 (penkiasdešimt devyni tūkstančiai du šimtai devyniasdešimt eurų 00 ct)* EUR su PVM.

1. Už faktiškai, tinkamai ir laiku atliktus darbus apmokama pagal atliktų darbų priėmimo–perdavimo aktų (forma F-2), darbų ir išlaidų apmokėjimo pažymų (forma F-3) pagrindu išrašytą PVM sąskaitą faktūrą.
2. Užsakovas apmoka Rangovui už atliktus darbus ne vėliau kaip per 60 (šešiasdešimt) kalendorinių dienų nuo Sutarties 8 punkte nurodytu būdu pateiktos PVM sąskaitos faktūros ir Šalių pasirašytų atliktų darbų priėmimo–perdavimo aktų (forma F-2) bei darbų ir išlaidų apmokėjimo pažymų (forma F-3) gavimo dienos.
3. Avansinis mokėjimas nenumatomas.
4. Sąskaitos faktūros teikiamos tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos Rangovo pasirinktomis priemonėmis. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „E. sąskaita“ priemonėmis (žr. [www.esaskaita.eu](http://www.esaskaita.eu)). Paslauga yra apmokama Lietuvos Respublikos finansų ministro nustatyta tvarka. Elektroninės sąskaitos faktūros priimamos ir apdorojamos naudojantis informacinės sistemos „E. sąskaita“ priemonėmis.
5. **Sutarčiai taikoma fiksuotos kainos kainodara.** Į Sutarties kainą įtrauktas visas už darbų atlikimą ir kitų įsipareigojimų pagal Sutartį vykdymą numatytas užmokestis ir Rangovas neturi teisės reikalauti padengti jokių išlaidų, viršijančių Sutarties kainą. Sutarties kaina, nurodyta Sutarties 4 punkte, yra galutinė ir apima visas tiesiogines ir netiesiogines išlaidas, susijusias su darbų atlikimu. Sutarties kainai įtakos negali turėti terminų pažeidimas, darbo užmokesčio ir kitų panašių išlaidų išaugimas.
6. Sutarties kainos perskaičiavimas nenumatomas.
7. Jei Rangovas darbus atlieka kaip tiekėjų grupė, apmokėjimas už tinkamai ir laiku atliktus darbus bus vykdomas per jungtinės veiklos sutartyje nurodytą įgaliotą partnerį.
8. Šalys susitaria, kad, nepaisant to, kas nurodyta mokėjimo pavedimuose, Užsakovui atlikus mokėjimus pagal Sutartį įmokos pirmiausiai yra skiriamos padengti anksčiau atsiradusius įsiskolinimus pagal Sutartį, antrąja eile – delspinigiams apmokėti (jeigu jie buvo priskaičiuoti pagal Sutartį), trečiąja eile – palūkanoms apmokėti (jeigu jie buvo priskaičiuoti pagal Sutartį).
9. Užsakovas gali tiesiogiai atsiskaityti su kitais ūkio subjektais/subrangovais už jų atliktus darbus. Apie tai Užsakovas raštu informuoja kitus ūkio subjektus/ subrangovus per 3 (tris) darbo dienas po informacijos apie juos gavimo. Kitam ūkio subjektui/subrangovui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo kito ūkio subjekto/subrangovo, kurioje aprašoma tiesioginio atsiskaitymo su kitu ūkio subjektu/subrangovu tvarka ir numatoma teisė Rangovui prieštarauti nepagrįstiems mokėjimams kitam ūkio subjektui/subrangovui.

**III. ŠALIŲ ĮSIPAREIGOJIMAI**

1. Rangovas įsipareigoja:

14.1. tinkamai, kokybiškai ir laiku atlikti darbus, vadovaudamasis Sutartimi ir viešojo pirkimo sąlygų priedais;

14.2. suteikti faktiškai atliktiems darbams garantiją: 5 (penkių) metų – atviriems darbams, 10 (dešimt) metų – paslėptiems darbams, įrengimams ir medžiagoms – teisės aktuose nustatytą terminą;

14.3. užbaigęs darbus, bei, jeigu reikia, atlikęs baigiamuosius bandymus, su prašymu dėl darbų perdavimo-priėmimo, raštu kreiptis į Statinio statybos techninės priežiūros vadovą kartu pateikdamas atliktų darbų perdavimo Užsakovui aktą;

14.4. Užsakovui raštu pranešus, per 5 (penkias) darbo dienas savo lėšomis pašalinti per garantinį laiką atsiradusius defektus;

14.5. atsakyti už eismo saugumą objekto ribose iki objekto pridavimo naudojimui;

14.6. darbų vykdymo zonoje užtikrinti saugias darbo sąlygas;

14.7. pateikti Užsakovui faktiškai atliktų darbų priėmimo–perdavimo aktus (forma F-2), darbų ir išlaidų apmokėjimo pažymas (forma F-3) ir PVM sąskaitą faktūrą;

14.8. atsakyti už šioje Sutartyje numatytų darbų organizavimą ir vykdymą;

14.9. Užsakovui ir tretiesiems asmenims atlyginti nuostolius, kurie atsirado dėl netinkamo Sutarties vykdymo ar jos nevykdymo;

14.10. Sutarčiai vykdyti skirti atsakingą Sutarties vykdytoją (–us): statybos vadovas Šarūnas Ulianskas, tel.+37062064610;

14.11. jeigu Rangovo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Rangovas Užsakovui įsipareigoja, kad Sutartį vykdys tik tokią teisę turintys asmenys.

1. Užsakovas įsipareigoja:

15.1. suteikti Rangovui visą informaciją, reikalingą Sutartyje numatytiems darbams atlikti;

15.2. priimti tinkamai, kokybiškai, laiku ir faktiškai atliktus darbus, pasirašant atliktų darbų priėmimo–perdavimo aktus (forma F-2), darbų ir išlaidų apmokėjimo pažymas (forma F-3) ir PVM sąskaitas faktūras;

15.3. už tinkamai, kokybiškai, laiku ir faktiškai atliktus darbus sumokėti Rangovui šioje Sutartyje numatytomis sąlygomis ir terminais pagal pateiktų atliktų darbų priėmimo–perdavimo aktų (forma F-2), darbų ir išlaidų apmokėjimo pažymų (forma F-3) pagrindu išrašytas PVM sąskaitas faktūras;

15.4. Jeigu Rangovas atliko darbus pažeisdamas techninėje specifikacijoje, Pastato projekte (jei taikoma) ir Pirkimo sutartyje numatytas sąlygas, nesilaikė normatyvinių statybos dokumentų ir kitų teisės aktų reikalavimų, Užsakovas turi teisę reikalauti, kad Rangovas:

15.4.1. nedelsiant sustabdytų ir (ar) nutrauktų darbų atlikimą, arba

15.4.2. neatlygintinai pakeistų nekokybiškas medžiagas, gaminius, arba

15.4.3. neatlygintinai pagerintų atliekamų darbų kokybę, arba

15.4.4. neatlygintinai ištaisytų netinkamai atliktus darbus, arba

15.4.5. atlygintų Užsakovui darbų trūkumų šalinimo išlaidas.

15.5. sustabdyti darbų vykdymą, kol bus pašalinti atsiradę trūkumai ir/ar defektai;

15.6. skirti asmenis, atsakingus už:

15.6.1. Sutarties vykdymą – *direktoriaus pavaduotoją Vytautą Tičką, tel.(8 451) 43 617; 8 612 93731*;

15.6.2. Sutarties ir jos pakeitimų paskelbimą pagal Lietuvos Respublikos viešųjų pirkimų įstatymo (toliau – Viešųjų pirkimų įstatymas) 86 straipsnio 9 dalies nuostatas – *viešųjų pirkimų konsultantę Rimą Šivickienę.*

**IV. ŠALIŲ ATSAKOMYBĖ**

1. Garantijos ir darbų kokybės užtikrinimas

16.1. Statiniui galioja Civiliniame kodekse nustatyti minimalūs garantiniai terminai.

16.2. Rangovas garantuoja, kad statybos užbaigimo metu jo atlikti darbai atitiks Pastato projekte numatytas savybes (jei taikoma), normatyvinių statybos dokumentų ir kitų teisės aktų reikalavimus, jie bus atlikti be klaidų, kurios panaikintų ar sumažintų atliktų darbų vertę.

16.3. Rangovas Lietuvos Respublikos civilinio kodekso nustatyta tvarka garantiniu laikotarpiu atsako už išaiškėjusius atliktų darbų defektus.

1. Rangovas, dėl savo kaltės vėluodamas atlikti darbus nustatytais terminais, įsipareigoja sumokėti Užsakovui 0,02 % (dviejų šimtųjų) dydžio delspinigius už kiekvieną pavėluotą dieną nuo neatliktų Sutarties darbų vertės. Reikalavimas sumokėti priskaičiuotus delspinigius pateikiamas raštu.
2. Uždelsus laiku atsiskaityti už tinkamai, kokybiškai, laiku ir faktiškai atliktus darbus, Užsakovas, Rangovui reikalaujant, moka 0,02 (dviejų šimtųjų) proc. delspinigius nuo laiku neapmokėtos sumos už kiekvieną uždelstą dieną.
3. Jei Rangovas darbus atlieka nekokybiškai ir neatsižvelgdamas į Užsakovo pastabas per 5 (penkias) darbo dienas trūkumų ir/ar defektų nepašalina, Užsakovas turi teisę nepasirašyti atliktų darbų priėmimo–perdavimo akto (forma F-2) bei darbų ir išlaidų apmokėjimo pažymos (forma F-3). Trūkumų ir/ar defektų nepašalinus ar juos pašalinus netinkamai, Užsakovas taip pat turi teisę nevykdyti mokėjimo, kol nebus ištaisyti Sutarties pažeidimai. Nustatytus pažeidimus Rangovas privalo pašalinti savo lėšomis.
4. Užsakovui nutraukus Sutartį dėl esminio Sutarties pažeidimo, Rangovas įsipareigoja sumokėti Užsakovui 10% (dešimties procentų) dydžio netesybas (baudą) nuo darbų kainos su PVM, nurodytos Sutarties 4.2 papunktyje.
5. Šalys atleidžiamos nuo atsakomybės esant nenugalimos jėgos (*force majeure*) aplinkybėms pagal Lietuvos Respublikos civilinio kodekso 6.212 straipsnį.

**V. Ūkio subjektai, subrangovai ir specialistai, jų keitimo tvarka**

1. Vykdant Sutartį Rangovas numato pasitelkti šiuos Ūkio subjektus/Subrangovus/Specialistus (kvazisubtiekėjus):

*22.1. Kito ūkio subjekto pavadinimas, juridinio asmens kodas, adresas;*

*22.2. Subrangovo pavadinimas, juridinio asmens kodas, adresas;*

*22.3. Specialisto pareigos, vardas, pavardė.*

1. Sudarius Sutartį, tačiau ne vėliau negu Sutartis pradedama vykdyti, Rangovas įsipareigoja Užsakovui pranešti tuo metu žinomų Subrangovų pavadinimus, kontaktinius duomenis ir jų atstovus. Užsakovas taip pat reikalauja, kad Rangovas informuotų apie minėtos informacijos pasikeitimus visu Sutarties vykdymo metu, taip pat apie naujus Subrangovus, kuriuos jis ketina pasitelkti vėliau.
2. Jei Sutartyje keičiami kiti ūkio subjektai, kurių pajėgumais kvalifikacijai pagrįsti rėmėsi Rangovas, kartu su informacija apie naujus ūkio subjektus turi būti pateikti naujo ūkio subjekto atitiktį kvalifikaciniams reikalavimams patvirtinantys dokumentai. Užsakovas reikalauja, kad naujo ūkio subjekto kvalifikacija būtų ne žemesnė nei buvo reikalaujama viešojo pirkimo dokumentuose.
3. Sutarties vykdymo metu atsiradus poreikiui (jei specialistas netinkamai vykdo ar atsisako vykdyti savo pareigas, ligos, mirties ar kitais nuo Rangovo nepriklausančiais atvejais) Rangovas gali keisti pasiūlyme nurodytus specialistus tik gavęs Užsakovo pritarimą. Jeigu tenka keisti specialistą, kandidatas į jo vietą privalo turėti ne žemesnę kvalifikaciją nei nurodyta viešojo pirkimo sąlygose. Rangovas privalo pateikti siūlomo specialisto atitikimą reikalavimams patvirtinančius dokumentus.
4. Rangovas gali keisti viešajam pirkimui Rangovo pateiktame pasiūlyme nurodytus kitus ūkio subjektus, subrangovus ir specialistus tik prieš tai raštu pranešęs Užsakovui apie tokio keitimo būtinybę ir gavęs jo raštišką sutikimą.
5. Užsakovui sutikus su kito ūkio subjekto, subrangovo ir/arba specialisto pakeitimu, Užsakovas kartu su Rangovu raštu sudaro susitarimą dėl kito ūkio subjekto, subrangovo ir/arba specialisto pakeitimo, kurį pasirašo Šalys. Šis susitarimas yra neatskiriama Sutarties dalis.
6. Rangovas yra atsakingas už kitų ūkio subjektų, subrangovo, specialistų, jų įgaliotų atstovų ir darbuotojų veiksmus arba neveikimą taip, kaip atsakytų už savo paties veiksmus ar neveikimą.
7. Rangovas privalo atsakyti už kitų ūkio subjektų, subrangovų, specialistų atliktus darbus ir jų kokybę ar padarytą žalą.

**VI. ASMENS DUOMENŲ TVARKYMAS**

1. Šalys vykdydamos Sutartį veikia kaip savarankiški duomenų valdytojai. Rinkdamos ir tvarkydamos asmens duomenis, Šalys privalo laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir taikomų įstatymų reikalavimų ir užtikrinti, kad duomenų subjektai būtų tinkamai informuoti apie jų asmens duomenų tvarkymą.
2. Šalys, vykdydamos Sutartį, privalo tinkamai tvarkyti viena kitos atstovų, specialistų ir kito personalo asmens duomenis, tokius kaip vardas, pavardė, pareigos, kontaktiniai duomenys ir kt. Šalys įsipareigoja šiuos asmens duomenis tvarkyti tik tiek, kiek reikia Sutarties vykdymui. Šalys įsipareigoja apie asmens duomenų tvarkymą tinkamai informuoti savo atstovus, specialistus ir kitą personalą, kurio asmens duomenys bus perduoti kitai Šaliai.
3. Šalis privalo informuoti kitą Šalį apie bet kokius atstovų, Specialistų ar kito personalo bei jų asmens duomenų pasikeitimus, jei šie duomenys buvo perduoti kitai Šaliai.

**VII. KITOS NUOSTATOS**

1. Sutartis įsigalioja, kai Sutartį pasirašo abi Sutarties Šalys, ir galioja iki visiško Šalių įsipareigojimų pagal šią Sutartį įvykdymo dienos arba Sutarties nutraukimo.
2. Šalys, vykdydamos Sutartinius įsipareigojimus, vadovaujasi Lietuvos Respublikos įstatymais, kitais teisės aktais, viešojo pirkimo dokumentais ir Rangovo pasiūlymu (viešojo pirkimo sąlygų priedas Nr. 5). Rangovo pasiūlymas kartu su viešojo pirkimo dokumentais yra neatskiriama Sutarties dalis.
3. Vadovaujantis Viešųjų pirkimų įstatymo 89 straipsnio nuostatomis, Sutartis jos galiojimo laikotarpiu gali būti keičiama neatliekant naujos pirkimo procedūros.
4. Šalys gali nutraukti Sutartį abipusiu raštišku Šalių susitarimu.
5. Užsakovas Sutartį gali nutraukti Viešųjų pirkimų įstatymo 90 straipsnyje ir kitais Lietuvos Respublikos teisės aktuose nustatytais atvejais bei tvarka.
6. Šalis, įspėjusi kitą Šalį prieš 15 (penkiolika) kalendorinių dienų, turi teisę vienašališkai nutraukti Sutartį dėl esminio Sutarties sąlygų pažeidimo. Esminiu Sutarties sąlygų pažeidimu bus laikomas bet kurio įsipareigojimo pagal Sutartį nevykdymas ar netinkamas vykdymas.
7. Šalys aiškiai ir nedviprasmiškai susitaria ir supranta, kad darbų atlikimas tinkamai ir laiku yra esminė šios Sutarties sąlyga.
8. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia Sutartimi, jos sudarymu, galiojimu, vykdymu, pažeidimu, nutraukimu, Šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Užsakovo buveinės vietą.
9. Sutarties Šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.
10. Sutarčiai, iš jos kylantiems Šalių santykiams bei jų aiškinimui taikoma Lietuvos Respublikos teisė.
11. Bet kokie pranešimai, informacija, dokumentacija ar korespondencija dėl Sutarties ar jos vykdymo turi būti įforminta raštu lietuvių kalba ir išsiųsta registruotu paštu per kurjerį ar elektroniniu paštu. Jeigu informacija perduodama elektroniniu paštu, ji laikoma tinkamai perduota tik tuo atveju, jeigu Šalis, kuriai skirta tokia informacija, elektroniniu paštu patvirtina jos gavimo faktą.
12. Rangovas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Užsakovo mokėtinas sumas, be išankstinio Užsakovo rašytinio sutikimo. Be Užsakovo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.
13. Pasikeitus Šalies buveinės adresui, banko sąskaitos numeriui ar kitiems rekvizitams, Šalis privalo apie tai pranešti kitai Šaliai. Neįvykdžius šių reikalavimų Šalis neturi teisės reikšti pretenzijų, kad kitos Šalies veiksmai, atlikti vadovaujantis paskutine turima informacija, neatitinka Sutarties sąlygų arba kad ji negavo pranešimų, siųstų pagal paskutinius turimus rekvizitus.
14. Ši Sutartis sudaryta ją pasirašant kvalifikuotais elektroniniais parašais ir kiekviena Šalis turi sutarties egzempliorių su abiejų Šalių atstovų kvalifikuotais elektroniniais parašais, kuris laikomas Sutarties originalu.

**VIII. ŠALIŲ REKVIZITAI**

|  |  |
| --- | --- |
| UŽSAKOVAS*Lavėnų socialinės globos namai**Lavėnų k. 3, Lavėnų k., Pasvalio r.,* *190794216* *AB „Swedbank“* *73000**LT26 7300 0101 4544 3134* *Tel. (8 451) 43617, el. paštas info@lavenusgn.lt* | *RANGOVAS**UAB „SVALEX“**Biržų g.95A, LT-39124 Pasvalys**300652436**AB „Swedbank“**73000**LT507300010116880276;* *LT100002954515* *Tel. 8-610-10566, el. paštas svalex@yahoo.com* |
| *L. e. p. direktorius**Vytautas Tička* | *Direktorius**Egidijus Zapustas* |